Държавен вестник, бр. 91, 2010 г., стр. 61

БРОЙ  91	
Д Ъ Р Ж А В Е Н  В Е С Т Н И К 	
СТР.  61  
болнична стая е две до три. Най-малко две 
от стаите са с едно легло. В детски сектори 
е допустимо разполагането на повече легла 
в една стая, но при налична възможност за 
пълна изолация между тях. 
5.2.3. Минималната площ за един болен в 
самостоятелна стая е 12 кв.м, а в стая с две и 
повече легла – 6,5 кв.м. В стаи, предназначени 
за деца, площите варират от 6 до 14 кв.м за 
деца до 3-годишна възраст и от 5 до 8 кв.м за 
деца от 3 до 14 години. 
5.2.4. В хирургично отделение/клиника/бол­
ница се разгръща сектор/отделение за интен­
зивно лечение. Броят на леглата в интензивен 
сектор/отделение на клиника/болница предста­
влява 5 % от общия им брой. Интензивният 
сектор/отделение се организира и оборудва 
съгласно изискванията на медицинските стан­
дарти „Анестезия и интензивно лечение“. 
5.2.5. Специализираната болница за активно 
лечение по лицево-челюстна хирургия, всяко 
ХО/клиника в МБАЛ или СБАЛ трябва да раз­
полага със следните помещения: превързочни 
стаи за асептични и за септични превръзки, 
манипулационна, сестринска работна стая, 
лекарски кабинети, кабинет на главната и 
старшите сестри, съблекалня, кухненски офис, 
стая за подготовка на болните за операция или 
изследване, санитарни помещения за персонала, 
помещение за дезинфекция, складове, коридори. 
Препоръчително е организирането на каби­
нети за началника на отделението/клиниката, 
главната/старшата сестра и лекарския персонал 
в обособена част, отделно от болничните стаи. 
Препоръчително е храненето да се органи­
зира индивидуално по болничните стаи, а не 
в обща столова. 
5.2.6. Цялостната организация и ред за ра­
бота в СБАЛ по ЛЧХ, ХО/хирургична клиника 
се определят от правилник за устройството, 
дейността и вътрешния ред. 
5.2.7. Задължително е всяка стая да бъде 
оборудвана със средства за дезинфекция на 
ръцете. Подовата настилка, стените и мебелите 
да са от материали, позволяващи ежедневно 
влажно измиване и дезинфекция. На това 
условие задължително трябва да отговарят и 
стените в следоперативното отделение, мани­
пулационната, превързочните стаи, сервизните 
възли, както и разгънатите на територията на 
болницата/отделението/клиниката диагностич­
ни кабинети и лаборатории. 
5.2.8. Работните помещения отговарят по 
размери на хигиенните изисквания за размери, 
подова настилка и облицовка на стените на нор­
мативно установените за този вид помещения. 
5.2.9. Препоръчително е всяка болнична стая 
да разполага със самостоятелен санитарен възел. 
5.2.10. Задължително трябва да бъдат оси­
гурени: 
5.2.10.1. мивки с течаща студена и топла 
(до 80 °С) вода във всички помещения на ХО/
клиника/болница с изключение на коридори, 
складове, съблекалня; 
5.2.10.2. централно и локално осветление в 
болничните стаи, манипулационната, превър­
зочните, лекарските кабинети с осветляемост 
съгласно нормативните изисквания; 
5.2.10.3. аварийно осветление за сектора/
отделението за интензивно лечение (съгласно 
нормативните изисквания); 
5.2.10.4. резервен енергоизточник (локален, 
общоболничен); 
5.2.10.5. бактерицидни лампи: стационарни 
в манипулационни, превързочни стаи, стацио­
нарни или подвижни – за болничните стаи, в 
сектор/отделение за интензивно лечение; 
5.2.10.6. особено се препоръчва наличието 
на климатична инсталация в следоперативния 
сектор/отделение; 
5.2.10.7. централно отопление – особено се 
препоръчва оформянето на самостоятелен кръг 
за отопление на следоперативно интензивно 
отделение/сектор; 
5.2.10.8. излазни точки на инсталации за 
кислород, за сгъстен въздух и за аспирация 
при норматив: за 50 % от леглата в стаи на 
сектора/отделението за интензивно лечение. 
5.2.11. Мебелите и медицинското оборудване 
отговарят на предмета на дейност на хирургич­
ното отделение/клиника и позволяват влажно 
почистване и дезинфекция. 
5.2.12. Хирургично отделение/клиника/
СБАЛ по ЛЧХ разполага със средства за из­
миване и дезинфекция, а персоналът спазва 
принципите за асептика и антисептика. 
5.2.13. Хирургично отделение/клиника/
СБАЛ по ЛЧХ разполага задължително със: 
5.2.13.1. вътрешнокомуникативни връзки 
(телефони, пейджъри и др.) между кабинети, 
манипулационна, превързочни, операционен 
блок, отделение за интензивно лечение, при­
емен кабинет; 
5.2.13.2. инсталация за повикване в бол­
ничните стаи (светлинно-информационна, 
светлинно-блокираща, звукова, комбинирана); 
5.2.13.3. при постоянно извършване на 
спешна помощ се препоръчва наличието на 
система за бързо и едновременно повикване 
на необходимия екип.
5.2.14. Чрез сигнализиращите системи и пос­
тоянното наблюдение от сестринския персонал 
трябва да се осигури бърз контакт на лекар 
и хоспитализиран пациент при възникнали 
спешни състояния: 
5.2.14.1. Болни със септични състояния и 
усложнения задължително се изолират в септич­
ни стаи, обслужвани с отделни инструменти и 
материали за превръзка, с допълнителни дрехи 
(препоръчително за еднократна употреба) на 
персонала и ръкавици, с отделно сортиране 
и извозване на мръсно бельо и отпадъчни 
материали. 
5.2.15. Еднодневна хирургия се изпълнява в 
обособени хирургични сектори/отделения или 
звена към болници или към лечебни заведения